Rusland ontken permanente skietstilstand met OekraïnePres. Wladimir Poetin van Rusland Rusland, by monde van pres. Wladimir Poetin, het ontken dat daar ‘n skietstilstand met Oekraïne gesluit is, soos vroeër deur die nuusagtentskap Interfax berig is. Pres. Petro Porosjenko van Oekraïne het boonop ook kort ná Interfax se berig op Twitter bevestig dat so ŉ ooreenkoms bereik is. Rusland meen hy kan geen party tot so ‘n ooreenkoms wees nie, omdat hy, volgens die amptelike Russiese standpunt, nie ‘n party in die oorlog is nie. Poetin het wel aangedui dat daar in die telefoniese gesprek tussen hom en Porosjenko “beduidende vordering” gemaak is oor ‘n roetekaart na vrede. Bron: Reuters Lees ook: “Permanente skietstilstand” glo in Oekraïne